Зелена баница ♥ rolled green pastry
### **Зелена баница! П**росто няма как да не се разпиша с рецептата, тъй като е възможно най-любима за мен, а вече и за цялото семейство. Въпреки скептичните нюанси от страна на мъжката половина, т.е. без млечни продукти.  Много подходяща за сезона и търпи вариации, кой както си поиска. Изпробвана с лапад, киселец, спанак, а последния път вкарах дори див чесън и вкусът си остана все така умопомрачителен. Освен това може да се приготви с масло или със зехтин, а липсата на сирене и яйца автоматически вкарва рецептата в графата ми "чиста съвест".


### Ще се радвам да опитате рецептата и да споделите мнение, особено пък, ако е с различни свежи продукти.


### 


### В **100 мл. хладка вода** разтворете **1 пакетче суха мая** (7 г) + **1 ч.л. захар** и оставете да шупне. Пресейте около **250 - 300 гр. брашно. Н**аправете кладенче и сложете малко **сол**, **1 с.л. зехтин**, **1 с.л. оцет** и шупналата мая + още окло **50-70 мл хладка вода**. Замесете меко тесто, леко намажете със зехин и оставете за половин час да втаса. Разделете на 6 топки, разточете и раздърпайте корите до прозрачност.


### За плънката -  почистете 2 връзки **лапад** (или друг вид зеленолистни по ваш избор) и 2 връзки **пресен лук**, нарежете на ситно и задушете в зехтин до омекване. Овкусете с **черен пипер** (колкото и да е странно) и **сол**.


### При нанасянето на плънката върху корите добавете зехтин или разтопено масло на тънки струи.


### Печете на около 200С в предварително загрята фурна за около 35-40 минути. И готово. Поне при нас тази зелена баница изчезва за секунди!




---


###  *Ако тази публикация ви харесва, споделете в социалните мрежи и се абонирайте за новите статии в блога [тук](http://eepurl.com/cguvfd) или пък следете страничката във [facebook](https://www.facebook.com/culinarywithme/).*

